
СЛОВО ОБ АШУГЕ 


Имя  Япунова  Джигила 
хорошо известно В 
агульском районе. Он 
участвует, как и в молодые 
годы на всех проводимых 
праздничных мероприятиях, 
прославляя свой край. 
Япунов Д. прекрасно знает 
свои родимые места, 
культуру своего народа, образ жизни простых 
горцев, их радости и трудности. В родном селе все 
ему знакомо с детских лет. За свое активное участие 
в проводимых республиканском маштабе конкурсах 
он неоднократно поошрялся руководством района. 
Имя ашуга звучало в газетах, т.к. он первый 
крупномаштабный ашуг в Агульском районе. На 
проводимых конкурсах ашугов он много раз 
завоевывал призовые места. В семье Япуновых все 
дети любят музыку, играют на всех музыкальных 
инструментах и поют песни своего отца. 
В с. Фите Япунов Джигил создал свой семейный 
ансамбль. Он призывает в своих песнях, беседах 
молодых людей к достойному образу жизни, к 
лучшим творениям. Как говорит ашуг молодым 
трудно в наше тревожное время сделать правильный 


выбор. Мне приходилось видеть отношение ашуга 

Джигила к природной красоте. Сидя на годекане он 
всегда призывал людей к бережному отношению и 
любви природного богатства. Стихи Япунова 
Джигила настолько красиво говорят о сельской 
красоте, о культуре людей, и о жизни односельчан. 
Простым доступным языком он раскрывает смысл 
человеческой жизни. У Япунова свой стиль, своя 
манера и свое понимание в царстве стихосложения. 
Ашуг пишет и восхваляет простых людей, которые 
своим трудом приносят себе счастье и радость, 
успокоение души. 

Звенят кристально чистые родники в горах, цветут 
такие ароматные цветы, где только здесь их можно 
встретить. 

На родном языке он сказочно красиво описывает 
свежее дыхание гор, звучание родников, красоту 
природного явления, пение птиц весенней порой, 
прелесть тени летним днем. В совершенстве овладев 
музыкальным инструментом (чунгуром) ашуг свои 
чувства, пожелания людям говорит музыкальным 
языком. Я знаю Япунова Джигила давно как 
порядочного и гостеприимного человека, который 
влюблен в родимые места, где ему знакома каждая 
тропинка, каждая травинка. 

В своих стихах простым языком он пишет о 
мужестве и трудолюбие горцев, которые с детских 
лет знакомы с физическим трудом. Ашуг часто 
говорит, что краше нашего Дагестана нет на земле 
места. В действительности Дагестан самый 

красивый край и ничто с Дагестаном не сравнитса. 
Работая художественным руководителем Дома 
культуры в с. Фите Япунов Д.Я. на высоком уровне 
проводил праздничные мероприятия, что из соседних 
сел приежали послушать новые песни ашуга 

У ашуга дружная музыкальная семья и пожелаем ему 
больших успехов на творческом пути, чтобы ашуг 
имел возможность выпустить много замечательных и 
поучительных песен и стихов на радость людям. 


канд. филол. наук Н.Р.Исрафилов 


ДАГЂУСТАН 


Акьубахъас ви гьар багулин тагїриф 
Шаирар а вакес лиейди ариф 

Са вагідайира дахьурай вун зајиф 
Зас багьа и вун зи ватан Дагьусттан 


Ви ругварил бахттавар и гьар инсан 
Баркалагь хьай удигь вей вун гьар заман 
Игитарик намус кея ви азман 

Зас багьа и вун зи ватан Дагьусттан 


Arla вари халкьар гунті хьуна ая 

Ви таприф акьас гьарттихь фикир хьая 
Вун дуьнйадис пара магьшур хьун ая 
Зас багьа и вун зи ватан Дагьусттан 


МАХАЧКАЛА 


Ви гьар багус атуган ул 

Вартти багв дагь ахь багв и гьуьл 
Агуттарин шад вей гуьгьуьл 
Гуьзел шагьур Махачккала 


Гьар уьлкейин гьарса инсан 
Дусттвал хьай ви и са хизан 
Шадваларин азман майдан 
Гуьзел шагьур Махачккала 


Фи уктан ду Гумур девран 
Агуттар вал вей а гьейран 
Сагь хизандин мехЇкам ватан 
Гуьзел шаљур Махачккала 


Вун агвас темехі хъамиди 
ЙиркГураъ шад хиял ади 

Джагьил вея дагъларихъди 
Уктан шагьур махачккала 


ДЕРБЕНТ 


Джагљлар Агљул несилдин 
Xlanap хьуни ли вахь Дербент 
Чи дагьларин чи халкьарин 
Салам и чи ли вас Дербент 


Хьиму милеттин инсанар 

Са хизан суман и гьелбет 
Битмиш вейи гьар нематар 
Агуни час ли ви Дербент 


Удигьтти ви ціуппи къефес 
Хилиь уйи хандин хавлат 
Шад Іуьмурдин бахттлу гьевес 
Ачухь хьуна хьал ви Дербент 


Хьи ватанди Дагьусттанди 
Фурс акьая валди гьелбет 
Дагьусттандин игитари 

Уягь акьун и вун Дербент 


Девлетар хьехь хьая ппара 
Хљуттурф элер хуш! и лезет 
Фитіа Джагьил ли вакесра 
Магіни агьай шад и Дербент 


АГЬУЛ ДЕРЕ 


Рекь адавай дерейиас 
Инсанарис дарвал уйи 
Адавуй дуьнйайикес пай 
Удигьтии вас Агьул дере 


Гьарсайихь са хьиму хизан 
Таджузвал уй пара азман 
Адина гьал вахттар масан 
Вас бахттар фай Агьул дере 


Ачухь хьуна дарди рекьер 
Садсайихь вей авттобусар 
Ачухь XbyHa халкьдин йирківар 
Бахттлу хьуна Агьул дере 


Xlypap биціи ичра ппара 
Вун адлу и Агьул дере 

Ви халкьарихь пара зурба 
ХТурмат хъая Агьул дере 


Ви дерейиъ айи хіурмат 
Агвая халкьрис гьелбет 
Axlap ухь вас и ли девлет 
Ккидирк Ївайди Агьул дере 


Муьгьуьбеттин Hyp алавей 
Ачухь и ви дагь ва дере 
Инсанара лап дусттвал хьай 
ХІурматлу и Агьул дере 


Аціас ватандин базарар 

Булл хьурай вахь хїаппар малар 
ФитЇе джагьил ликіес чіалар 
ХІазур и вас Агьул дере 


Алтухь хьурай девлет ва мал 
Авадан хьас халкьар хъара 
Пас кканди а джагьилас гьал 
Зас багьа и Агьул дере 


МАГЬУ ДЕРЕ 


Удигьтти вун лап дар хьуни 
Гьал уьлкейис махЇшур хьуни 
Инсанният гьалиб хьуни 

Ли вал залум Магьу дере 


Ме багв дагьар те багв дагьар 
Рекь хулдус хьуни вун лап дар 
Хье халкьариф и ме гьунар 
Вал джан файи Магьу дере 


Гьар Іачіарил зурба муьгьвер 
Кіенаккес вей хіалак нецівар 
Варттиас ахь ярхТуч улар 
Тамаша вей Магьу дере 


Хьиттар и ви Гаджаб ширин 
Гьавара и пара серин 
Варттиас ахђ и вун дерин 
Рагь адархьай Магьу дере 


Hub архђуна ароматдин 
Ухшар и вас багь джейнеттин 
Гьал ByH ary гьар инсандин 
Гуьгьуьл шад вей Marty дере 


ДРУЖНАЯ СЕМЬЯ ДАГЕСТАНА 


На зашите Родины в 1999 году 


Ярчіуйиціна ярчіуд пу иса 
Дагљусттан гьушас хьади кьастт 
Адини душман яхісуз са 
Дахьуна адждагьадин ппастт 


КІилис ушундаһ душмандин кьастт 
Акьуни ти зурзай сакђат 

Гьарса инсан тьарса милет 

Чуяр хьуни акьун ният 


Игитар ппара хьуни хьехь 
Адигуна душман ях|суз 

Намус гьийрат хђа гьар сайихь 
Аттивас арайилди хіакь 


Авар дарги гьарса инсан 
Лезги Ккумух Табасаран 
Агьул Рутул Азербаджан 
Гъузуни ликул иціас джан 


Яхул ціахур хьун са улмат 
Акьуна лап ціуппи ният 
Ушуни хьи ух1вас серхіат 
Четин ягьа кьастт хьай гьелбет 

Джагьил агьил гьарса милет 
Диши эркег гьузун ликул 
Адин урусаттин салдат 
Акьуни душманар зулзул 


Дагьларин уьлкве дагьусттан 
Хъамидах|ан гагьтти аман 
Хїазур и чин иціас чи джан 
Час багьади гуьзел ватан 


Фитіа джагьилас ви халкьар 
Багьа и адавай кьадар 

Гьузас и чин хьади кьасттар 
Ухівас ByH ватан дагьусттан 


ОТВАЖНЫМ СЫНОВЬЯМ АГУЛА 


героически погибшим при ограблении госбанка 
бандитской группой 


Дагьусттандиь ях1суз душман 
Бандавур хъай руцай хьуни 
Са группа xlanap суман 
Агъулдира адин хьуни 


Шаклу хьундаъ гьич са касра 
Гебур х1уриђ руцай агьай 
Бяг Їзиттари агьай хьуни 
Тебур хїалар дава агьай 


Милицайин дежурнара 
Шаклу хьуна руцай хьуни 
Бандитарис axlap хьуна 
Автоматдин гула ини 


Мингьадж пистолет хилиь ай 
Душмандин удигь гьузуни 
Намус гьийрат йиркГураъ ай 
Тукун Туьмур фана хьуни 


Хал фацуни хабар давай 
Банкир фацуна файшуни 
Банкунин ккод фашан агьай 
Инсаф дакьай утай хьуни 

Банкир хьуни Бедуьхь Х1асан 
Намус хьайи зурба инсан 

Гьалиб дахьас яхЇсуз душман 
Ини кастти учин ширин джан 


Агьулари ме кардикес 
Ккулинцыбурис ини хабар 
Рекь фацу кьуншибурикес 
Куьмек хьуни хьес са анбар 


Душмандин гудж яваш хьуни 
Кьунши дусттар гьалиб хьуни 
Дагьусттандин гьарса хТуриъ 

Игитарин ттур архьуни 


Душманари игит файшун 
ЯхІсузвалдин лишан хьуни 
Бандитари язукъ дакьун 
Хіасан живой мишень хьуни 


Куригь Мингьадж Бедуьхь ХІасан 
Ихин час чун пара массан 
Чвас баркалахь пара азман 
Barba акьуни чун хье ватан 


Гьарса х1уриъ гьарса халаь 
Чунра ая чахьай дусттар 
Гьар суфрайихь гьар меджлисдиь 

Агьай чвахьас ширин ттосттар 
Чун суман зурба игитар 
Йирківариь ай руцас и чин 
Геледжегдин тарихариь 
Ликіийна чун атас и чин 


Мингьадж хіасан ме дуьнйайил 
Дусттарихьас хьаттархьуни 

Чун хъадавай чи йирк1варил 
Сагь девейди зиян хьуни 


Axicy3 душман адибалди 
КІвалас девейди кар хьуни 
Игитвалдин гьунарилди 

Чун дуьнйадис махЇшур хьуни 


Игитарин зурбавалар 

Гьич йиркіуралас гьадатас 
Лик]ес и Джагьила чіалар 
Хум ушуттарис йиркіурал хас 


ДАГЬУСТТАНДИН ИГИТАР 1999 иса. 


Азад иди урус уьлкве 

УхТуб бурджи и хьи ягіа 
Дахьубахьас дају кьаціра 
Ulan сад и джалайин ягіа 


Хьи ватандин серхіатарил 
Гьузун а игитар зурба 
Душманди алдаркас хьехь к|ил 
Акьурай Туьмурлухдин туба 


Душманар дахьурай сархуш 
Лап мехікам къала хьая хьехь 
Чиппин джанар акьас нахуш 
Кьудратлу гьунар хьая хьехь 


Фидж адишра акьас девеч1ир 
Гьилдандин сенгер хьая хьехь 
Гьич сайисра дайиціа сир 
Намусин асланар хђа хьехь 


Дуьнйайис махішур хьунайи 
Дагьусттан ватан хђал хьехь 
Дуьз рекьуь вес дарс иціайи 
Арифар Іалимар xba хьехь 


Ягіа шад и фитіа Джагьил 
Диши зркег гьарса агьил 
Нагагь дагьуш душманди хил 
Кьаті акьас ханджал хьая хьехь 

ДУХТТУРАР 


Инсанарин сагьвал ухівай 
Алгьузуна чун духттурар 
Нахушдиттар сархуш акьай 
Чвахь хьая гьунар духттурар 


Насилккайиь ай хай чвагьди 
Зајиф хьу инсанар тагЇди 
Чу кьудратар ary элди 
Баркалагь агьай духттурар 


Хилариь зурба рахіми ай 
Аллагьди чвас иная пай 
Яваш акьай джандиас ціай 
Чвахь хьая кьудрат духттурар 


Фитіа Джагьил хьуна махітал 
Ли чу гьунарарин варттал 
Чвахь хьурай даим сагьвал 
Час куьмек акьас духттурар 

ЗИ ВАТАНДИН ИГИТАР 


Дагљусттандин милетар 
Гьамархьанай дахь улар 
Агвая чвас душманар 
Кіей хьи игит арифар 


Гьадисттах Тан Дагьусттан 
Намусилди руцуни 
Тукари ац1у бусттан 
Ус-устти ціаран хьуни 


Дагьусттандин кЇили ая 
Гьавурди айи Талимар 
Душманарис хьел кея 
Дуьз хай агьай заккунар 


Дадарилас мич ад айи 
Шабай чіир дакьас ватан 
Дадарис Їаян хьаси 
Вейиф ватан Дагьусттан 


Эй аварар даргибур 
Табасаран лезгибур 
Ккумыкарна лакцыбур 
Шабай дагулас абур 

Ватандин кіийли айи 
Ухівай иджи игитар 
Йирківарихь дуьзвал хьади 
Сад акьайи милетар 


Намус хьайи инсанар 
Кканди адаь душмандис 
Салих Їсуман игитар 
Джикіесин хьес ахирдис? 


Кьана ерид упу августт 
Йирківар кіари Xby ягь и 
Джалайисра Oarba дустт 
Дуьнйайилас ушу ягь и 


Мухуна Хизрм Хіаджи 
Имамудин Азади 
Эмиров Саидра и 
Ватандис лайикь иди 

НАШ ДАГЕСТАН 


Все народы Дагестана 
Вы будьте дружбою сильны 
Знает славная отчизна 
Как враги её коварны 


И сейчас Дагестан родной 
Так горд и славен мой 

Наш красивый цветущий край 
Не запятнан чьей-то рукой 


Руководство Дагестана 
Все изъяны знает края 
И желает враг сатана 
Чтоб сгорела земля моя 


Наш край прославили отцы 
Мы сохраним наш Дагестан 
И аксакалы - мудрецы 

В этом всегда помогут нам 


Эй аварцы и даргинцы, 
Табасаранцы и лезгины. 
Друзья кумыки и лакцы 
Мы только дружбою сильны 

Ненавидат злые враги 
Достойных наших земляков 
Салих сын Агульской земли 
Погиб от рук подлых врагов 


Тот день нам горе принёс 

И друга нашего унёс 

Мы всегда гордились тобой 
Земляк любимый наш родной 


Как агулец Салих герой 
Имеет край чудесный мой 
И мы всегда беречь должны 
Чтобы жили такие сыны 


Муху Хизри Имамудин Гаджи 
Наш журналист Алик смелый 
И наш Саид Амиров мудрый 
Нам нужны ваши дела и вы 

ДАГУСТТАНДИН ХІАТТАРИС 


Хьимуна са милетарин 
Арайиъ масли1ат акьай 
Кьасттунилди гьузуна чун 
Хіакьна нахіакь арайис хай 


Джала халкьари генара 

Ихттиб хьихьай ли чвахь зурба 
Йиркіураас акьинай туба 
Хіакь арайис хаси пуна 


Чвал рази и халкьар вари 
Йирківар кІари дахьурай хьи 
Ли чун суман арифари 

Багьа ватан ухЇвай а хьи 


Дуьз акьай вун халкьдин ара 
Сайихьдира давай кьаних 
Кьимат а ви кардис ппара 
Баркалагь вас игит Салихі 


Четин вахт и кар хас кЇилиь 
Душманар укьун а улиь 
Кьалам а Джигьилан хилиь 
Ликіес игитар тарихдиь 

ПОДВИГ АГУЛБЦЕВ 


В Дагестане враг коварный 
Гулал с бандами своими 
Одну группу в горный Агул 
К нам направил он шайтан 


Гостеприимный край Агул 
Принимал в дома чужаков 
Такой приход нас обманул 
Не ждали мы плохих врагов 


И милиция Агула 

Не могла верить землякам 
Что стая банд прилетела 

В край привыкшим к кунакам 


Минхадж с пистолетом в руках 
Смело шёл навстречу врагам 
Он жизнь отдал свою в горах 
Не забыть его имя нам 


Захватили дом бандиты 

И увели они Гасана 

Кодом в банк двери закрыты 
За что били они Гасана 

Банкир Гасан из Бедюка 

Славный сын родного края 

Оставил память на века 

Чтобы им гордились семья и друзья 


Соседи кулинцы друзья 
Получили об этом весть 
Агульцы знают как и я 
Вместе бандитам дали смерть 


Здесь не любят длинных речей 
Покрылись позором враги 
Шайка каких то сволочей 
Людей и ислама враги 


В Кулинском районе мы знаем 
Спасенья не нашли враги 

И теперь мы понимаем 
Славой покрылись земляки 


Погиб Гасан за земляков 
Однажды жизнь людям дана 
Сыновья продажных отцов 
Убили нашего Гасана 


Курагский Минхадж Гасан Бедюкский 
Людские сердца не забудут вас 

Вы народ свой родной Агульский 
Зашитить сумели в нужный час 

В каждом селе в каждом доме 
Вы с нами верные друзья 

В любой компании и застолье 
За вас мы пьём всегда друзья 


Вами гордятся все агульцы 

И верно мы о вас память храним 
Как великие мастера творцы 
Имена героев сохраним 


Минхадж Гасан ушли в мир иной 
Оставив верных друзей своих 

И сердца покрыты раной такой 
Когда рядом нет земляков моих 


Приход врагов опечалил нас 
Этот случай не забыть никак 
Сильно всегда мы любим вас 
Ничто не проходит зря ведь так 


Геройские дела земляков 
Никогда не должны забывать 
Джагил напишет множество слов 
Которые будут вас воспевать 

ДОСТОИНБМ ЛИДЕРАМ 


Имеем столько наций разных 
И людям всем вы дарите свет 
Понимая нас людей простых 
Всех нас вы любите как братья 


Все народы снова и снова 
Свои дадим голоса за вас 
За добрые мирные дела 

Которые видим мы сейчас 


И все люди довольны вами 

Пусть тает зависть в душе людской 
Такими славными сынами 
Принесён к нам мир и покой 

ШАБ АГЬУЛДИ ХІАЛАШУЙДИ 


Агьул сувар фи серин и 
Тукаригьди гуьлишан и 
Буз булахар фи ширин и 
Шабай дусттар хіалашуйди 


ХТуппар маларин кіаратіар 
Гибур и зурба девлетар 
Агвас чи халкьдин хІурматар 
Шаб агьулди хїалашуйди 


ТагІрифдис лайикь и шибар 
Джейнет багьдиь айи луфар 
Уктанвалдис и чаб тукар 

Шабай дусттар хіалашуйди 

ДАТУДИН ВЕТЕРАНАРИС 


Хьи дадари зиву зегьмет 

К Ївалас гьаматанай гьелбет 
Зиву зегьметарин кьимат 

И хьес Гумур, бахттар, девлет 


Ина ціай залум Гитлерас 
Акьуни чун гьунар зурба 
Фашизмайин зулумиккес 
Акьун и чун азад дуьнйа 


Ватан yxly веттеранар 
Чин чун йиркТурал атаси 
Алтархьушра агьзур исар 
Чин чун тарихдиь ухіваси 


Агучра ппара зулумар 
Ватандик хьуни кьисматар 
Кьазалмиш акьун гьунарар 
Адини чун зурба дадар 


Гьарса кардиь зегьмет зивай 
Инсанарин х1урмат ухівай 
Гьанас хьучра Іакьул иціай 
Руцуни чун зурба дадар 

Йирківариь ай даим шадвал 
Улматдиь чу хьурай сагьвал 
Халкьар пара рази и чвал 
Баркалагь чвас зурба дадар 


Фитіа Джагьил хьуни агьил 
Фикир алди игитарил 
Намус yxlyrbap мукьуйил 
Баркалагь чвас зурба дадар 


36 


МУСА МАНАРОВАС 


Гьар уьлкейиъ tarlpud ая 
Ви гьунардис кьимат ая 
Хьи халкьари джалайира 
Ли вас баркалагь агьая 


Дагьусттандин гьарса хТуриъ 
Ви тагїрифдин унар ая 
Кіийлди дуьнйадин тарихдиь 
Манарован гьунар ая 


Вун и садпуф ккосмосттис ушуф 
Дагьусттандин намус ух!уф 
Джагьила вас дуьз и упуф 

И вун Муса заварин луф 

ПОСВЯЩАЕТСЯ МУСА МАНАРОВУ 


Все народы гордятся вами 
И труд все ценят высоко. 
Вы всегда останетесь снами 
Хотя от нас вы далеко. 


В дагестанском ауле каждом 
Только про вас и говорят, 

О герое всегда приятном 
Дети наши слышать хотят. 


С высоких гор наших суровых 
Летит салам в столицу-Москву 
И на встрече соседей братских 
Мы от души хвалим Мусу. 


Первый космонавт Дагестана 
Он прославил свой край родной, 
И правдивы слова Джигила 

Он как голубь нам дорогой. 

ИМАМ ШАМИЛЬ 


Дагьусттандин халкьдин кЇилиь 
Имамвелди хьуни Шамил 
Тарихарис гьар замандин 

Мах Їшур и вун имам Шамил 


Дуьнйайис вун махішур хьуна 
Тарихариђ Tryp apxbyHa 

Вал халкьари инал хая 

Хіакь имами пуна Шамил 


Мусулман дин вартт гьадивай 
Вун дженгериђ хьуни Шамил 
Алагьдин рекь хіакь и агьай 
Халкьдин кійлиь хьуни Шамил 

A.C. ПУШКИНАН 200-ИСАН ТАГІРИХ 


200-исар тарихдиь ай 

Ми дуьнйайис махЇшур и вун 
Арифвалдин Такьулдин пай 
Хьи халкьарис атун и вун 


Ли ви дерин Такьулдикес 
Ахіар хьуни часра ликіес 
Гьар инсанди ягіа вакес 
Агьай чіалар щад и љевес 


Кучи ягьа йирківар серин 

Вей ви чіалар хуруф ширин 
Гьар гафунин магіна дерин 
Атун и вун ми час пушкин 

АЙГУМОВ АЙГУМАС 


Чи биціи агьул халкьарин багулиас 
Ширин салам иціай а зун Айгумас 
Халкьдин гуьгьуьлар даима шад акьас 
Сагьвал хьади Гуьмур хьурай Айгумас 


Вари халкьар ви меджлисдис гунті хьуна 
Вун суман гьевеслу касттил шад хьуна 
Дагьусттандин халкьарис вун хуш хьуна 
Юбилей мубарак хьурай Айгумас 


Фитіа Джагьил адина ви меджлисдис 
Баркалагь вун зивунайи зегьметтис 
Кумух халкьдин гьунарлу иди касттис 
Юбилей мубарак хьурай Айгумас 

РАСУЛ ГАМЗАТОВ 


Чи биціи агьул халкьарин 
Саламар фай адини зун 

Гьар инсандин хиял дерин 
И вас тебрик акьуб Расул 


Дагьусттандин вари халкьар 
Гунті хьуная ви меджлисдис 
Чиппин багулиас паяр 
Баркалагь пас ли вас Расул 


Тарихариьра хьи ватан 
Хьуфи ади абур асул 
Дуьнйайис ми хьи Дагьусттан 
Акьун и вун махішур Расул 
Фит! Джагьилан мезуралас 
Баркалагь вас ариф Расул 

АГЂУЛАРИН СПОРТСМЕНАРИС 
Къиби и Насми из Рича 


Гьар уьлкейис тагІ риф ади 
Дагьдин ватан йиркьура ади 
Агьул магьшур акьас кканди 
Кьастт хьуна вахь игит Кьиби 


Сифтта агьул джигьиларис 
Рекь ккихьуф аренайис 

Ви рекьуь вес гьар кьех Їелдис 
Хуш хьуная игит Кьиби 


ЧТаъ хуруф и игит Кьиби 
Тийин наставник и Насми 
Дагьусттандиь таг1риф айи 
Агьул халкьдин игитар и 


Хуш хьуни дуьз рекь Насмийис 
Насмийи файшуни кьастт к1илис 
Магьшур хьуни гьар уьлквейис 
Игитвелдин вит тур Насми 

Юра Гусейнович из Тпига 


Хам суварин булахари 

Ви хиларис KbyBaT ини 
Хьи биціи агьул халкьари 
Ви љунарис кьимат ини. 


Четин кар и валагь ппара 
Медаль гљушуб ара-ара 
Фи упас хьас ихьа capa 
Баркалагь вас игит Юра 


Аренайис авч! угуна 
Йиркьураһас пуна ура 
Гъуд кьармахаригі фацуна 
Сувал ушу лурі и Юра 


Вахь гунарар хьурай зурба 
Хьи халкьарис и вун багьа 
Медалара са кьадсара 
Кьисмат хьурай ле вас Юра 


Мус хьучинра уях и вун 
Хьи халкьарин дамах и вун 
Гележегдин тарих и вун 
Намусдин аслан и Юра 

Шаирара фикир иціай ая чвас 
Игитвалди ттур тарихариъ амхьас 
Кьаламна кедж гьушун чу тагЇриф акьас 
Гьар вагЇдайи х1азурди а хин Юра 


Аренайис авчіугуна пагьливан 
Хьундавун машгьул хьуна гьич пашман 
Xbapa хьурай хьехь игитар вун суман 
Кљизил медалин сах Тибар хьас Юра. 


Рамис из Хутхула 


Чирагь-чайдин шавгьардилас 
Вас заккалкка хьуни Рамис 
Ли ви дерин Їакьулдилас 

Вун пагьливан хьуни Рамис 


Дагьусттандиь и вун мах шур 
Вартт хьурай вун xbapa Рамис 
Вас пешкеш и кьизил капур 
Дамахилди фации Рамис 


Рамис ви рекь хьурай ягьур 
Хуру ватан и ви Хутхул 
Вун сумантар гена ягъц1ур 
Умуд ке чи хьаси Агьул 


Хьи халкьарис и вун багьа 
Фиті Джагьилас хђара ппара 

Ликіес кканди чіалар хъара 
Ахир хьас вун злдис Рамис 


Гегьенщ хьурай чвас арена 
Гьалибвал вартт акьас xbapa 
Чвалди дамах акьай ая 

Хьи халкьари ппара зурба 


Чун фикирдик фамацанай 
Чун йиркТурал алдаъ пуна 
Чун хиялдик фамацанай 

Халкьдис багьа дава пуна 

ФИТТАРИН ХІУР 


Агьуларин ппара гьава суварил 
Яратмиш и ухьтан са хТур фитіарин 
Инсанарихђра хьая абур асул 
Межлисарин майдан и xlyp фитіарин 


Ярар-дусттар адигуна халарис 

Шад межлисар ачмиш акьас х1аларис 
Усттадар и акьайди гаф чЇалунис 
Шаирарин макан и хїур фитіарин 


Исрафиловарин тухум магілимар 
Са хизандиъ джут хьуная Іалимар 
Гьарса касттиас иціай дерин Іакьулар 
Игитарис х1улмат айи xlyp фитіарин 

ХБИДИН ТУШ МУБАРАК 


Ми хьидин Туш йирківариь шадвал ади 
Гьарса касттин джанарихь сагьвал хьади 
Дуьнйайиь ислагьвел азадвел ади 
Мубарак чвас Їазиз элер мубарак 


Хьи уьлкейин халкьар ягіа шатти a 
Кіили айи хіакимара кардик ке 
Халкьдин геледжег вартт акьас кканди а 
Іазиз элер чвас хьидин Гуш мубарак 


Дагъусттандин ад дуьнйайиъ архьуна 
Игитарин гьунарар мах Їшур хьуна 
Гьарса милеет гьарса инсан сад хьуна 
Тазиз элер хьидин Їуш чвас мубарак 

ХТУРМАТЛУ ИНСАН. ТИСА 


Ве мезуран ширинвелди 
Халкьар пара вейхин вагьди 
Вагьас гьайч1у гьар инсанди 
Хуш инсан и агьай Тиса 


Инсанарис акьай х1урмат 
Йирківра и ви пара джумарт 
Джандин сагьвал хулаь девлет 
Ирай вас алагьди Inca 


Ахіаф дахіаф агьайдаь вун 
Инсандин кар дуьз акьай вун 
Амурдиай са алагьдин 

Иная вас джейнет Тиса 

ЗЕ ДУСТТ. ЮСУФ 


Агьул ая са хїур Миси 
Тадалатна Гадат айи 

Яр дусттарис хІурмат айи 
ХІурматлу дуст Юсуф айи 


Авадан хьурай ли ви х!їур 
Асул абур пара айи 
Ухівас яр дусттарин хатур 
Юбилейдин меджлис айи 


Ве Туьмурдин шад меджлисар 
Вас мубарак хьурай Юсуф 
Вес амии иди геледжегдис 
Бахттар хьурай гена Юсуф 


Багьа са зад а дуьнйайил 
Вас алагьди ирай Юсуф 

Фи и пучин джандин сагьвал 
Кам дахьурай ли ви Юсуф 


Ви меджлисдиь айидахіан 

Яр дусттарис хьурай сагьвал 
Гьар дусттуран гьарса хулан 
ТагІриф хьурай ади шадвал 


Фитіа Джагьил ви меджлисдил 
Али хійсаб хьурай Юсуф 

Ви хулан хизандин варттал 
Бахттунин нур хьурай Юсуф 

ФИТГАРИН ДАГЬЛАР 


Амсариккди ккетіунайи кЇилар фай 
Джуфасуман чвас ухшарди таяр хьай 
Хупі сархуш и т]еби!аттин паяр фай 

Зун чвас кьулбан гуьзел дагьлар фитіарин 


Дадарилас мич хьай батїар Тадатар 
Яр дусттарис акьай зурба х1урматар 
Халкьар и ви дирбашвалдис игитар 
Зун чвас кьулбан гуьзел дагьлар фитіарин 


Тук атахљун гуьзел и ви яйлахар 

Хуш! ширин и ругьу хьеттин булахар 
Улусумдин ун вей акьай макьамар 

Зун чвас кьулбан уктан дагьлар фитіарин 


Чун агуттар Іуьмурди хьасттаь сефил 
Чу гуьрчегвелдил хїайран и фит! Джагьил 
Чвахь ул хьамид Гуьмур вел зи агьил 
Зун чвас кьулбан гуьзел дагьлар фитіарин 

БУРШАГЂАР 


Кьушан дерейин тагіриф вартт гљадивас 
Ли халкьарин хатур ва ХІурмат агвас 
Талимарин хуру ватан axlap хьас 
Джуфа сувак яхай агвас буршагьар 


Мазанаевар агьа са тухум а 

Тїебиїаттин пай инайи Талимар 

Ли халкьарихъ хГурмат муьгьуьбат хъай a 
Тагїриф акьас лайикь хуьр и буршагьар 


Гьар багулиас адигуна инсанар 

Адиттарис акьай гуджлу хГурматар 
Кьушанарин акьубахьас тагїрифар 
Лайикь иди инсанар и буршагьар 

ТІУРФАН 


Baxb хьадава кьаціра инсаф 
Ви Tryp чириф и гьа тіурфан 
Иціай элдис зурба зиян 
Инсафсуз и пара тТурфан 


КетТусуна хуларин нур 
Инсанарихь хьандаь сабур 
ЧТир акьуна джилин абур 
Xlan файини ли вун тТурфан 


Ручккана кіедж фай ачра заф 
КІвалас шуни ликіейди гаф 
Фира дахіа и вун хараф 

Вун и зурба завал т1урфан 


Кьудрат пара a агьай хилиъ 
Фи акьучра ви айчівай кЇилис 
Ихьуна агьузар х1уриђ 
Ушубра дуьз дава тТурфан 


Джибиъ уй зи агъзур манат 
Ви селди файшуни гьелбет 
Зас ул ккей уй азман куьлфат 
Хьундаван вас язукъ тіурфан 

Фитіерин xlyp барбатівея 
Дадбидад и вас хьел махьа 
Халкьар гучіай Ташаи ал 
Гулуна ях аман тТурфан 


ТТурфан тТурфан залум тТурфан 
Ини вун час зурба зиян 

Акьуна халкьар аваран 

Ушуни вун залум тіурфан 

ЖУВАН ТУБМУРДИКЕС 


Ме дуьнйа уч ca зад дава 
КІван метлабар дахьуттарис 
Дуьнйайикес незет дава 
Гуьмурдиъ дард агуттарис 


Зун и дусттар Джигьил и зун 
Яш дахьуна агьил и зун 

Ми дуьнйайис хьудурфуган 
Фишттиишра рази и зун 


Гьемидахіан яш хьун ачра 
Дадан сурат агуфттаь зун 
Тийин Їакьул дагучинра 
Чіири рекьуь ушуфттаь зун 


Кканеф хьуна хилис дайи 
Муьгьуьбеттин есир и зун 
Зун дуьнйайис веригуна 

Бахтт адавай хуруф и зун 


Дуьз насијат ина рекъуьс 
Файдиф шагібан магілим и зун 
Ме зун хуру зурба баба 
Дуьнйайик пай кихьуф и зун 

ДЖИГЬЛАРИС 


Заманабур ч1ир хьуна ачра 
Намус Іадаб хъами ппара 
Ахіаттарис х1улмат акьа 
Джигьиларис зи джан кьулбан. 


Дада баба упуф акьа 

Учин халдилас йирків угва 
Зегьметил Іашкь али ппара 
Джигьиларис зи джан кьулбан 


Джигьлар чун хьурай бахттлу 
Ватан акьас хьара адлу 

Субур хьайи пара гуджлу 
Джигьилар чвас зи джан кьулбан. 

БАДЖАНАХДИН ШЕКЈИН 


Марагайиъ цЇекїин ая 
Джерге джерге хіалар вел 
Гьарса касттихь хиял хьая 
Шад ціекіийнис салам иціас 


Дестте дестте вей а дусттар 
Хас пуна кЇилис ціекіийнар 
Вей а джагьилар агьилар 

Шад ціекіийнис салам иціас 


Яр дусттарин хатур х!урмат 
Артухь хьуруй акьас тагїриф 
Мич адиб и гьарттин ният 
Шад меджлисдис салам иціас 


Багугьди шаб вун Багьавдин 
Рул фатматан жигулидин 
Амур хьурай вас аллагьдин 
Джалайисра акьас ціекійн 


Уп ттостт фацин баккал хилиђ 
Ви хизандис сагьвал хьурай 
Кьисмат хьу хизандин кійлиь 
Геледжегдиь бахттар хьурай 

МАГЬИДИН ТАПРИФ 


Халкьарин арайиь айи 
Абурлу инсан и Магьи 
Агьлиттарихьай кар хайи 
Сабурлу инсан и Магьи 


Вунсуманттар уйчин хьара 
ХТурмат баракат генара 
Хьастти хьи халкьарихь ппара 
Дуьнйайис махЇшур хьас Магьи 


Идарайис вагьди вери 

Агьли инсанар и вари 

Гьрса кардин иджи Іайи 
Гьавурдис хай ли вун магьи. 


Гьар инсандин ул киркьуган 
Вун инсандис хуш вей магьи 
Буйбухахдис хьуттурфуган 
Такабур и пара Магьи 


Инсанарис и вун лап хуш 
Туьмур дахьурай ви нахуш 
Агьуларин намуслу руш 
ТагЇрифдис лайикь и Магьи 

ГІулин пара кучи ягьа 
Шавгьар али дагь и Магьи 
Гьарса джура мейва айи 
Дуьхьуь дженет багь и Магьи 


Фитіа Джагьил хьуна мехЇтал 
Ли вун хари кардин варттал 
Дженет багьдиь айи дарал 
Бутмиш хьу емиш и Магьи 


Ташукьарин чуьнгуьрарил 
Дуьзмиш хьу седеф и Магьи 
Агьуларин дерейиь айи 
Улар чули руш и Магьи 

ДУХТТУР ФАТТИМАТ 


Гьарса асул хьайи инсан 
Нагагьдира андаь гьелбет 
Такьулдис и вун лап дерин 
Баркалагь ли вас ФатЇимат 


Гуьгьуьл шад акьас иттаттин 
Хуп! гьургьа мез хьа вахь ширин 
Угвай айи джан ціай алархьун 
Ве хил киркьуф вейхин серин 


Кьашкьаматтис и вун джейран 
Хьи агьулар и вал гьейран 
Гьар итталис акьай дарман 
И зурба духттур Фатіймат 


Фитіа Джагьил ликіес чіалар 
Вунсуманттарихь руцай а 
Вартт гьадивас агьул халкьар 
Даим фикирар акьая 

ККАНДИ ЗАС 


Агьуларин гьава сувар 
Агуган тухь вейдаь улар 
Булахарин ругьу хьеттар 
Гьамишан ухвас кканди зас 


Джигьилар ухшар джакьварис 
Суван тукаригіає руцай 

Агь маншалагь хьи халкьарис 
Чу Гуьмур шатти кканди зас 


Хьи халкьарихь гьамишанди 
Даим шадвал хьурай ади 

Ми хьи халкьар сад сайихьди 
Даим дуьхьуьна кканди зас 


Агь маншалагь хьи халкьарис 
Тадатна Тадалат айи 

Гьарса кар дуьз хари кЇилис 
Баркалагь упас кканди зас 


Агьул xlypap муьгьуьбеттин 
ХТурматар чвахь хьая кьалин 
Йирків шад хьасуман Джагьилан 
Чун мах Їшур хьуна кканди зас 

АМИНАТ 


Аминат ви муьгьуьбеттикес гьургьай 
Седефлу саз даим хилиф кканди зас 
Ви джакьвалан ширин иди сес ун вей 
Гьамишанди удигь вун гьай кканди зас 


Ми дерин Іашкьийин гьевез киркьуф зак 
Гьелбет ихин аман я руш ли вун тек 
Аман минат вакес хьурай са куьмек 
Вун йирк!ураъ икТун руцас кканди зас 


Ви хил хилиъ фацуган тіибитійн рук 

Ярхіуни зас тІеби1аттин кьалин ттук 

Вун и сувариь бутмиш хьу ціантуктук 
Ататіуна вун фай руцас кканди зас 


ТІебиїаттин пай адава кьумлухдиь 
Гьич са гьава адавайди дерейиъ 
ГІулин рагьукк ккихас деве арайи 
Кучи ягьа ви серин хил кканди зас 


Фитіа Джагьил и Аминат вал гьейран 
Вун хьучин зи дардунис хьаси дарман 
Дад бидад и чара акьин зас аман 

Ви хил хилиь ади руцас кканди зас 

УП САРА ВИ ХИЯЛ ФИ И 


Ухшар и вас шамси кьемер 
Ипак и ви кїари ulapap 

Фи ширин и гьургьа чіалар 
Уп capa ви хиял фи и 


Хьас дахьурай вун бедназар 
ХТайиф и ви ширин джанар 
Фас дакьаф ич вун шадвалар 
Уп capa ви хиял фи и 


Гаф акьуган хаб алдаркай 
Хьи арайиь айиф фи и 
Пу гафунис джуваб дакьай 
Уп сара ви хиял фи и 


Apxly улар Гудар зи вас 

Экв дагвай чаб хьуруй мучій 
Минат и вас чара акьи зас 
Уп сара ви хиял фи и 


Суал и зи я руш ли вас 
Ми дуьнйа дар вериф и фас 
Axlap хьурай джалайис хьес 
Уп сара ви хиял фи и 

Кканеф кканеттис дахьучин 
Дуьнйа шаксуз дар вериф и 
Зи чіал хЇакьикьат давачин 
Уп сара ви хиял фи и 


Ай дагьларин уктан джейран 
Джагьил хьуна ли вал гьейран 
И вун гьар дардунис дарман 
Уп capa ви хиял фи и 


66 


ККАНДИ ЗАС 


Чирагьчайдил и бутмиш хьунайди са тук 
Гулуна исдалара ихин алтухђ 
Агундишин Туьмур хьастти зи ачухь 
Ккани мурад агундишин кканди зас 


Гьава и агьуларин гуьзел сувар 
Угвая зи дардуникди джан джигер 
Мурада гьургьая лап ширин чіалар 
Аман хьара унхьундишин кканди зас 


Агьул дере дуьзмиш и тукаригьди 
Туьмур вел фачдархьай хиларигьди 
Вегьан яраб аруцас суварилди 
Ціантуктук фачархьундиш кканди зас 


Муьгьуьбеттин Іашкьи ппара кьакьи и 
Хиял кеди руцас злер четин и 

Зи мурадан дардунис зун далу и 
Ккани мурад агундишин кканди зас 


Фиті Джагьилан мурадар бегьем акьаф 
Хьасттавагьан дардунис чара акьаф 

Сефил Туьмур зи пашман йирків шад акьаф 
Ккани мурад багуф хьучин кканди зас 

НАСИТАТТИН ЧТАЛАР 


Сад сайихъди дахьас ч1ири 
Хьасттава гьич ахир иджи 
Аллагьди удигь ахиратти 
Изукьара хьаси элер 


Дин исламдиь айи шартіар 
ЙиркТураь ай акьас кьасттар 
Гьушас ккандиш дженет паяр 
Кіилис фаях Тазиз элер 


Аллагь айиф сад и пуна 
Пайгьанбарар xlakb и пуна 
Ахират ягъ ал пуна 
Йиркіураь ай руцай элер 

АГЂУЛ РУШ 


Удигьан зулматтин дар иди вахттар 
Даджикіейди гьич Іуьмурдикес базттар 
Атархьуна кЇваь айи кіари дардар 
Ачухь хьуни Туьмур ли ви агьул руш 


Инсанар ккейи кіари зулматтикк 
Пай кедуйи гьич зуь дуьнйайик 
Залум бегларарин ханарин хиликк 
Лукі хьуна айи ли вун агьул руш 


Іакьул зигьимдис и вун лап дерин 
Гьургьвагуна мез и ви лап ширин 
Джумартлу и вун хІурматтис хилин 
Рази и халкьар ли вал агьул руш 


Фитіа Джагьил хьуна гьели вал гьейран 
Ай муьгьуьбеттин суварин джейран 
Девлет ихин вун хизандин хулан 
Муьгьуьбеттин тук и вун агьул руш 

МАДИНА 


Ви лилухдин ири туквар 
Хуш изас ви кіари улар 
Шаб сад акьас хьин Гуьмурар 
И вун дуьхьуь багь Мадина 


Вун змкіуьас агуни зас 
Муьгьуьбеттин пай иціай зас 
Ша са чара акьи вун зас 
Дардунис дарман мадина 


Муьгьуьбет а ви суратиђ 
Хьасттава ви тай дуьнйайиъ 
Бутмиш хьунайи дженет багьдиь 
И вун са бегьер Мадина 

ЙИРКІВ АТТИВУН ВЕЙ А ЗИ ЯР 


Руцун и зун валагь ппара 
Алчархьундаь гьич нандира 
Ахир джикЇи ккани ппара 
Ташкьидикес пай и зи яр 


Вахь руцай зун аваран и 
Вун зи дардунис дарман и 
Ша вун зас са чара акьин 
Иирк]в аттивун вей а зи яр 


Ихтияр тин Гу чіал упас 
ТІалаб а зи вакес акьас 
Атуна ах ви сурат 3ac 
Йирків аттивун вей a зи яр 


Хабахь гьушун магьид чуьнгуьр 
Ташай а зи абаъ Гу ул 
Ахирахьас аргјун гуьгьуьл 
Йирків аттивун вей a зи яр 


Ягьур хьурай вейи сафар 
Бахтт ай хьурай вас Туьмурар 
Джигьилан йирків акьуна дар 
Вархас вейи зи ккани яр 

РУШАН УХБТАНВАЛ АГЕ 


Сурат даим инч! айиф 
Ул и хуш батіар кгариф 
Лайикь и акьас тагіриф 
Рушан уктанвал аге 


Мертти и ипак суман 
Бузбулахин хьед суман 
Гьургьвай суван джакьв суман 
Рушан уктанвал аге 


Руцай дагьдин г]уд суман 
Агвай джагвар луф суман 
Дуьхьуь джейнет багъ суман 
Рушан уктанвал аге 


Джейнет хІуьри пери и 
Дарман акьас дири и 
Вал рази и чин вари 
Учин батіарвал are 


Суратиь ай баракат 
Учик кевей х1аракат 
Акьай ширин зарафат 
Рушан уктанвал аге 

Акьай гІудуран юруш 
Ухшар и вас тіавус къуш 
Yu и xlakb хьи агьул руш 
Учин дирбашвал аге 


Чагьлар агьил Іуьмурдин 
Сурат нур ай чирагьдин 
Тукус ухшар и дагьдин 
Учин батіарвал аге 


Мез ширин и гьургьваттис 
Хил дарман и иттаттис 
Вафалу и ватандис 

Учин батіарвал are 


Хьуттурхьуган азардис 
Йирків иціай вун иттаттис 
Фигьа зун ви гьунардис 
Учин батіарвал аге 


Уч и лап зурба духттур 
Архіайдаь гьич сайин хатур 
Хьая гьарса асул абур 
Учин уктанвал аге 

ЗИ ККАНИФ АГУНИГЂАН ЧВАС 


Кканиттилас агу змкіер 
Зи хилиь ай тийин хилир 
Упай capa Їазиз элер 

Зи кканиф агунигьан чвас 


Кканиттин ттур ...... И 
Гьарса дардунин дарман и 
Зи Туьмурдин хіаракат и 
Зи кканиф агунигьан чвас 


Бат1арвалдис уч и джейран 
Гьургьвагуна мез и ширин 
Ти зи дардунис и дарман 
Зи кканиф агунигьан чвас 


Фитіа Джагьил аваран и 
Кканиттихь руцай далу и 
Муьгьуьбетти угу касс и 
Зи кканиф агунигьан чвас 

ЭЛЬМИРА 


Туши завуь нур иціайи хіад суман 
Гуьнейикес керуцайи гЇуд суман 

Нарун гіанаь дуьзмиш хьунайи уд суман 
Фи батіарф и фи уктанф и Эльмира 


Хилиђ тетрад ручка ай 
Халкьдис суалар иціай 
Шадвалдин хабарар фай 
Аруцаф и Эльмира 


Багамиккес фагьучіайди рагь суман 
Кучи ягьа серин али дагь суман 

Гьарса джура мейва айи багь суман 
Фи батіарф и фи уктанф и Эльмира 


Ахіаттис хІурмат акьай 
Ширинди гаф чіал акьай 
Суратиь баракат ай 
Аруцаф и Зльмира 

ДЖЕИНАТ 


Акба юруш ухшар и ви гїудурас 

Вун вериган дифар гулай завулас 
Іашукьар маджбур и ви тагіриф акьас 
Агугуна ви кьашкьамат я Джеинат 


Ухшар и вун хам дагьларин джейрандис 
Вафалу и вун хьи гуьзел ватандис 
Иджвал akbac хіазур ивун инсандис 
Адигуна ви багугьди я Джейнат 


Хьая вахь пара зурба асул абур 
Инсанарисра иціай вей вун сабур 
Гьарса кардин варттал и вун такабур 
Тагјриф акьубас лайикь и вун Джейнат 


Фитіа Джагьил чіалар ликіес хіазур и 
Иди касттин тагјриф акьуб абур и 
Вун иціайиф гьанас хьучра сабур и 
Муьгьуьбат ва баракат хьа вахь Джейнат 

ХВАШККЕЛДИ СУС ВАС ХВАШККЕЛДИ 


Сад сара фадини xlypuc 

Кљабул xbyHa джалабурис 
Хьуттурхь вал алчахьуттарис 
Хвашккелди сус вас хвашккелди 


Мубарак хьурай гедайис 

Тийин хІурматлу хизандис 
ХТурмат акьин вун хьи халкьдис 
Хвашккелди сус вас хвашккелди 


Дагьдин кіуківаь фитіарин xlyp 
Алди а баракатин нур 

Бахттлу хьурай ли ви Гуьмур 
Хвашккелди сус вас хвашккелди 


Вун бадала меджлис ая 
Халкьар шатти лихьвай ая 
Джагьилара агьай ая 
Хвашккелди сус вас хвашккелди 

ТАШКЂИДИКЕС 


Ли вун гьургьу чЇаларикес 
Ташкьидин ялав хьуни зас 
Йиркіура айи хиялдикес 
Пара кьакьи дард хьуни зас 


Муьгьуьбеттикес гьургьуган 
Зас сувар чіалас адини 
Багами дахи гъайишиган 
Бахттунин хіад вун агуни 


Змк]увас ухуна шараб 
Муьгьуьбеттин пай хьуни зас 
Руш вас хабар игьан яраб 
Экуь дуьнйа дар хьуни зас 


Гагь элхьейхин вун зун суман 
Гагь вей суварин сел суман 
Хаджалатар майиціан зас 
Валагь дуьнйа дар хьаси вас 


Эрбе ягьа суварис ях 

Хьед абукевсер ухвас вас 
Зун фикирдиь ай ахунис ях 
Ташукьвалдин пай хьаси вас 

ККАНИТТИС КЇЕДЖ 


Зун вас кіеджар ликіей ая 
Магьидин ручка хилиф фай 
Зун сувариь руцай ая 

Зи ккани руш йиркіурав ай 


Хьуттурхьуган звендилас 
Агуни зас завуъ хіадар 
Туши гьархьу змкіерикес 
Агуни зас зи ккани яр 


Яхай кіеджар чун шагьурдис 
Зи кканиттис саламар фай 
Хаб алдаркун шаб суварис 
Зи кканиттин джувабар фай 

ТАЙИША 


Адигуна шад меджлисдис 
Агуни зи вун уларис 

Хуш хьуни вун зи йиркіурас 
Суварин джейран Іайиша 


Вун агубал хупі шад и зун 
Хам дагьларин джейран и вун 
Кьизилгуьлдис ухшар и вун 
Меджлисдин чирагь Іайиша 


Вун эмкГуьас агуни зас 

Ири туквар иціай зун вас 
Минат и руш тай ухь вун зас 
Багьларин хьелджукь [айиша 


Чирагь и вун меджлисттиђ айи 
Хьи арайис нур иціайи 

Зи Туьмурдис рекь иціайи 
Дардунис дарман Тайиша 


Далу вей а зун вун агвай 
Йиркіуран хиял пас девей 
Угвай а зун шак алдавай 
Вакес са чара Гайиша 

Вун йиркіураһ ай гьархьуган зун 
Зас агуни ширин змк]ер 
Ви йиркіуран хиялдикес 
Зас джилари ини хабар 


Инсан ичин вун йирків айи 
Махьан чіалахь сасраттарин 
Вахь ккани [ашкъийинпай хьаш 
Вун кканиттин дуьз рекьуьл гьуз 

МИНАТ АКЂИН РУШ ВУН БАБАС 


Гьавурдиь архь зи гафарин 
Майиціан ківас хиял дерин 
Вун са тук иш хьи дагьларин 
Минат акьин руш вун бабас 


Муьгьуьбат зи хьун а дерин 
Вун йирк1урас и лап ширин 
Дакьурай хьес дуьнйа серин 
Минат акьин руш вун бабас 


Масса иціас вун мал дава 
Удигь замана андава 
Кканивал кьимат айифттава 
Минат акьин руш вун бабас 


Вун дахьучин ми дуьнйа зас 
Ккандава лап йирк1ураас 
Хьи геледжег бахттлу акьас 
Минат акьин руш бабас 


Ай дагьларин уктан джейран 
Джигьил хьуна ли вал гьейран 
Гьава акьуна ви гардан 
Минат акьин руш вун бабас 

XIA РУШ РОЗА 


Фитіерин xlypub шад хизандиъ 
Сифтта хуру руш и Роза 
Туьмурдиьра х1Іурмат ади 
Кканди yxly руш и Роза 


Улматтилас лап йирків руціай 
Руцай а вун хуп! намус кей 
Гьарса лихун удигь акьай 
Хилихъ зурба баракат хъай 


Дадан бабан кьимат и вас 
Пара азман баркалагь вас 
Даим кканиф гьели ичас 
Туьмурдиь бахттар хьурай Bac 


Ви кіари тіибитіин улар 
Мез упучин ширин шекер 
Ухшар и вас мерджан гевгьер 
Хьасттава гьич вас тай Роза 


83 


ХА ЯЗНА КЂИРИМХАН 


Чи ахіа язна Кьиримхан 

Ихин вун час пара масан 

Сагь хьурай ли ви ширин джан 
Ухівас музе axla хизан 


ЦТуппи сагьвал ирай ли вас 
Туьмурдиь ай axla бахттар 
Гьар иса меджлисар акьай 
Гунті хьа суман ярар дусттар 


Девлет хьурай ли ви хулал 
Бахттунин нур алди кЇилил 
Баракат хьурай ви хулал 
Дусттарис хІурмат хьас хилил 


84 


СУНАХАЛУМ 


Агьуларин уктан рушар 
Бахттлу хьурай чу Гуьмурар 
Сунахалум ли ви улар 
Гьамишан агвай кканди зас 


Ціекійнарал ухшар хайи 
Ара ара ул атайи 
Сунахалум луф суман и 
Хилиь фацас ккан хьуни зас 


Хуш хьуни зи йиркіурас вун 
Хьуни пара ширин зас вун 
Сунахалум даим тукун 
Чагьлари ай ккандихин зас 


Фитіа Джагьл йирків пашманди 
Руцай ахин вун кЇваь ади 
Сунахалум вун зиф иди 

Шад хьундишин ккандихин зас 

IYbMYP ВЕЙ A ЯВАШ ЯВАШ 


Алихьучра заїиф т1убар 
Рухвай андаь чуьнгуьр синар 
Ми дуьнйадихь хьамид улар 
Туьмур вей а яваш яваш 


Йиркіурал вей ушу вахттар 
Ми дуьнйайил акьу курар 
Бегьем акьас хъамид кьасттар 
Туьмур вей a яваш яваш 


Ap дусттарихь хьами улар 
Руцай андаь буш хьун ликар 
Гьургьвас кканди ширин чіалар 
Туьмур вей a яваш яваш 


Ярар дусттар сасад акьай 
Ккирківай а ми дуьнйайилас 
Ккиркіуттарин гьамар акьай 
Туьмур вей а яваш яваш 


Кьудур дахьас фикир дакьай 
Сабур хьади руцай яваш 

Гьич кьаціра вас фикир давай 
Туьмур вей a яваш яваш 

Гьавайилас маруцанай 
Сад сайис куьмек акьинай 
Гьич сайисра хабар давай 
Туьмур веф и яваш яваш 


Кьудурвал иджи кар дава 
Ахир деве кар вефттава 

Джалара са кьайда хьуна 
Туьмур веф и яваш яваш 


Багу хьуна ахир вахттар 
Фикьагьан зун Їазиз элер 
Хьи суварис атай улар 

Туьмур вей а яваш яваш 


Фит! Джагьил хьас андаь сархуш 
Хьуна агьил вей а нахуш 

Зи ширин джан хьуна лап буш 
Туьмур вей а яваш яваш 


Дуьнйа дуьнйа уктан дуьнйа 
Фикьагьан зун вакес дуьнйа 

Дуьнйа дуьнйа ширин дуьнйа 
Вей а вун хилиас дуьнйа 

ГЬАР ДЖУРАЙИН КУПЛЕТАР 


Гьамишанди хьи кійлил 
Ислагьвелдин рагь хьурай 
Биціитар ахіа акьас 
Дадар бабар сагь хьурай 


Ми хьи агьул халкьарин 
Х1урариђ х1урмат хьурай 
Гьарса хІурин хулариь 
Даим баракат хьурай 


Джигьил хуруф ихин агьул 
Агьул пуган шад вей гуьгьуьл 
Ахир Туьмур хьуни сагьул 
Фиттихьра зи хьандава ул 

ККАНЕТТИН ФИКИР ДИГИШ ХБУГАН 


Маг Їнийилди гьургай а зун 
Йирків угу душман ле вахьай 
Ара-ара дагиш вей вун 

Дар йуркТурас хиял иціай 


Вун йихин иф зас сифтта гаф 
Уларилди аттивай йирків 
Фас хьуф и вун ахир зжлеф 
Хабар давай ярхТуна мерккв 


Гагь вейхин вун злхьей ачухь 
Їашкьи кихьай муьх Іуьбатдин 
Гагь вейхин вун yTly палчух 
Рекь адава тіебиттин 


Вун Иурк]ура ай гъархьган зун 
Зас агуни ширин Ізмкіер 

Ви Иирк]уран хиялдикес 

Зас джилари ини хабар 


Инсан ичин вун йирків айи 
Махьн чіалахь сасраттарин 

Вахь Іащкъйин пай хъщ ккани 
Вун дуьз рекъульл гъуз кканиттин. 

КБАНТТАИИН ТАГІРИФ 


Зи дусттурас гьуй уйи са 
Іакьул айи ппара зурба 
Бязи инсандихь дайиціа 
Хазина и хулан кьантіа 


Хайир кканиф адигуна 
ЦТугъар акьай гьузай кьантіа 
Хайир данкканф адигуна 
Алчишай фацай вей кьантіа 


Иціа кьуват ви руджунас 
Такьулдис ушуна кьантіа 
Хулас вери яр дусттарис 
Вун ппара хуш хьуна кьантіа 


Зесидис хьутурхьуф и 

Такьул ппара айи кьантіа 

Ярар дуссттар веригана 

Рекь хай удигь гьучіай кьантіа 


Кьантіа-кьантіа ша багугьди 
ЧТалар ликіей а са ариф 
Кьантіа-кьантіа ша багугьди 
Джигьила акьас ви тагјриф 

МИЛАЛ АГУЛКА 


В суровые прошедшие времена 
Где искать теба правды семена 
Тяжелая учесть тебе дана 
Была милая агулка мол 


Люди находились под тяжелым игом, 
Жизнь опечаленная мраком 
Трудилась ты под тяжелым гнетом, 
Как рабыня, милая агулка моя. 


Фитинец Джигьил горевал с тобой, 
Пел и был он охвачен твоей бедой. 
Ныне стала ты гордой хозяйкой, 

И славной дочерью агулка моя. 

